ગાંધીનગર : પાટીદારોના સમર્થનમાં આગામી તા. પાંચમી જાન્યુ.ના રોજ કોંગ્રેસ દ્વારા યોજાનારી જનઆક્રોશ રેલીના આયોજન માટે મળેલી શહેર કોંગ્રેસની બેઠકમાં પક્ષના સિનિયર દલિત આગેવાને ઉઠાવેલા પ્રશ્નોના કારણે હંગામો મચી ગયો હતો. જો કે બાદમાં ઘીના ઠામમાં ઘી પડી ગયું હોવાનું સૂત્રોએ જણાવ્યું હતું. રાજ્યમાં પાટીદારો સામે સરકાર દ્વારા કરાયેલા ખોટા કેસોને પરત લેવા અને ખોટા કેસમાં જેલ હવાલે કરાયેલા પાટીદાર યુવાનોને છોડાવવા માટે પાટીદાર સમાજ દ્વારા આંદોલન ચલાવાઈ રહ્યું છે.